Úra - og skartgripaversluninni Leonard í Kringlunni verður lokað 12. janúar , eftir 30 ára rekstur á sama stað . Sævar Jónsson , stofnandi og eigandi verslunarinnar , sem hefur alla tíð lagt áherslu á vandaðar lúxusvörur frá vörumerkjum eins og Gucci , Calvin Klein og Breitling , segir að nú sé komið að kaflaskilum . Verslunin færi sig alfarið yfir á netið . Spurður um helstu ástæður segir Sævar að forsendur í rekstrinum séu nú orðnar aðrar en þær voru . „ Maður sér það á ferðalögum erlendis og almennt í uppgjörum síðustu ára að margt hefur breyst . Fólk er farið að kaupa þessar vörur mikið á netinu beint frá útlöndum . “ Þá segir Sævar í samtali í Morgunblaðinu í dag , að framleiðendur séu í auknum mæli farnir að opna sínar eigin verslanir .